Source: http://docplayer.fi/1141528-Puheenvuoroja-tyon-kuormittavuudesta.html
Timestamp: 2018-04-19 14:25:33+00:00
Document Index: 23256898

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PUHEENVUOROJA TYÖN KUORMITTAVUUDESTA - PDF
Download "PUHEENVUOROJA TYÖN KUORMITTAVUUDESTA"
1 Sosiaali- ja terveysministeriön selvityksiä 2010:17 Toim. Kantolahti, T. Tikander, T. PUHEENVUOROJA TYÖN KUORMITTAVUUDESTA TYÖHYVINVOINTIFOORUMI Helsinki 2010
2 Artikkelien kirjoittajat Parvikko Olavi, Rautia Maria, Ahola Kirsi, Hakola Tarja, Hopsu Leila, Leino Timo, Leskinen Timo, Oksa Juha, Takala Esa-Pekka, Vorne Jarmo, Vuokko Aki, Louhevaara Veikko Järvelin Susanna, Louhevaara Anna, Kotasaari Eeva, Pyöriä Pasi, Kuokkanen Liisa, Väyrynen Seppo, Alasoini Tuomo, Kalliola Satu Puheenvuoroja työn kuormittavuudesta Sosiaali- ja terveysministeriön selvityksiä 2010:17 ISBN (nid.) ISBN (pdf) ISSN-L ISSN (painettu) ISSN (verkkojulkaisu) URN:ISBN: Kustantaja: Sosiaali- ja terveysministeriö Kansikuva: isock Taitto ja paino: Yliopistopaino, Helsinki 2010
3 TIIVISTELMÄ PUHEENVUOROJA TYÖN KUORMITTAVUUDESTA Työn kuormittavuuden hallinta on haasteellista kaikille. Julkaisuun kootut asiantuntijapuheenvuorot auttavat ymmärtämään paremmin työn kuormittavuutta, työelämää ja siitä suoriutumista. Työn kuormittavuus näyttäytyy asiantuntijoiden esityksissä monimuotoisena ilmiönä. Tavoitteena on saada työn kuormittavuutta koskeva keskustelu ja osaaminen osaksi työn arkea. Kuormittavuutta pyritään hallitsemaan yksilön ja työyhteisön toiminnalla sekä johtamistavoilla ja työpaikan kulttuurisella yhteisymmärryksellä. Sopivia haasteita tarvitaan terveyden ja toimintakyvyn säilyttämiseen, mutta terveydelle haitallista kuormitusta ei sallita. Työpaikan ulkopuolinen tuki on tärkeää esimerkiksi työn ominaisuuksien arvioinnissa. Laajasti katsoen kysymys on yhteiskuntavastuullisesta työpaikalla tapahtuvasta toiminnasta. Vastuullisuus ilmenee artikkeleissa johtamistapojen ja esimiestyön painottamisessa, mutta myös yksilön vastuullisena toimintana tehdä töitä terveellisesti ja turvallisesti. Kuormittavuuden hallintaa tukevan johtamisen seurauksena työntekijällä on mahdollisuus tehdä valintoja, jotka tukevat optimaalista suoriutumista työssä ja kehittävät työntekijän ammattitaitoa, työn laatua sekä tuottavuutta. Työpaikkojen johto, henkilöstö ja itsenäiset yrittäjät voivat myös oppia ymmärtämään työtään paremmin lukemalla ja keskustelemalla puheenvuoroista. Kaikki artikkelit korostavat johtajuuden haasteita. Tulevaisuudessa tarvitaan johtajuutta, jonka avulla sopivan työkuormituksen löytäminen on mahdollista. Toisaalta artikkelit johdattavat erilaisuudessaan kysymykseen Millaista ja kenen tekemänä kuormitukseen liittyvää arviointia tarvitaan tulevaisuudessa jatkuvasti muuttuvissa työtehtävissä?. Olavi Parvikko tuo esimerkkejä ja pohdintoja siitä, miten työpaikalla voitaisiin kuormittavuutta hallita yksilön, työyhteisön ja ulkopuolisen tuen avulla. Keskeiseksi keinoksi Parvikko esittää työn ja työtilanteiden hallintakeinot annetaan työntekijöille mahdollisuus vaikuttaa omaan työhön ja saada siihen tarvittaessa tukea. Maria Rautio korostaa, että työkuormituksen arvioinnissa olisi otettava huomioon henkilö kokonaisuutena - elämäntilanne ja työtilanne yksilöllisine ominaisuuksineen ja resursseineen. Kirsi Ahola ym. määrittelevät työkuormituksen perustekijät ja korostavat useiden toimijoiden osallistumista ja jatkuvaa toimintaa työpaikan työkuormituksen hallinnassa. Veikko Louhevaara ym. osoittavat, että työn analysointiin tarvitaan erityisiä mittausmenetelmiä, kuten sykevälivaihtelun mittausta, joilla saadaan tarkempia tuloksia työn kuormittavuudesta todellisessa työtilanteessa. Pasi Pyöriä osoittaa, että tietotyön kuormittavuuteen on kiinnitettävä edelleen erityistä huomiota, koska työn muutos on johtanut siihen, että tietotyötä tehdään lähes kaikilla toimialoilla eikä vain tietotekniikka-alalla. Liisa 3
4 Kuokkanen on tutkinut eettistä kuormittavuutta hoitoalalla ja toteaa, että eettisten ongelmien kokeminen on yhteydessä koettuun työhyvinvointiin. Kuokkanen ehdottaa työyhteisöjä toimimaan yhteisöllisesti ja kehittämään johtamisen käytäntöjä. Seppo Väyrynen osoittaa ergonomian merkityksen työjärjestelmän kehittämisessä työkuormitukseen vaikuttavana tekijänä. Uudenlaisia haasteita työn arvioinnille ja hallinnan mahdollisuuksille asettavat innovatiiviset organisaatiot, joita Tuomo Alasoini tarkastelee laajasti. Satu Kalliola kuvaa työelämää työhön suostumisen, työn organisoinnin, johtamisen ja työn ilon näkökulmista tuoden artikkeliin mukaan myös historiallista näkökulmaa, jonka avulla tämän päivän arkea on helpompi ymmärtää. Asiasanat: työn kuormittavuus, kuormittavuuden hallinta, terveys, turvallisuus 4
5 SAMMANDRAG INLÄGG OM ARBETSBELASTNINGEN Att kontrollera arbetsbelastningen är svårt. De sakkunniginlägg som samlats i publikationen hjälper att bättre förstå arbetsbelastningen, arbetslivet och sätten att klara sig i arbetslivet. I inläggen syns arbetsbelastningen som ett mångfaldigt fenomen. Målet är att göra diskussionen om arbetsbelastning och den kompetens som gäller arbetsbelastning delar av det vardagliga arbetslivet. Man strävar efter att kontrollera arbetsbelastningen genom individernas och arbetsgemenskapernas verksamhet samt med hjälp av lämpliga ledningssätt och ett kulturellt samförstånd. Lämpliga utmaningar behövs för att behålla hälsan och funktionsförmågan, men sådan belastning som är menlig för hälsan är inte acceptabel. Det är viktigt att få utomstående stöd till exempel för bedömning av arbetets egenskaper. Om man betraktar problemet med en bred syn är det fråga om samhällsansvarig verksamhet på arbetsplatsen. Ansvaret framgår av artiklarna genom att ledningssätten och förmansarbetet betonas, men också genom att individerna är ansvariga att arbeta på hälsosamma och trygga sätt. När ledandet stöder kontrollen av belastningen, kan arbetstagarna göra val som stöder deras optimala arbetsprestation samt utvecklar deras yrkesskicklighet, arbetets kvalitet och produktivitet. Arbetsplatsernas ledning, personal och egenföretagare kan också lära sig att förstå sitt arbete bättre om de läser inläggen och diskuterar dem. Alla artiklar betonar de utmaningar som ställs för ledningen. I framtiden behöver man ett ledarskap med hjälp av vilket det är möjligt att finna lämplig arbetsbelastning. Å andra sidan leder de olika artiklarna till frågan Hurudan bedömning av arbetsbelastningen behövs i framtiden då arbets uppgifterna ändras hela tiden, och vem kan göra bedömningar?. Olavi Parvikko tar fram exempel och reflexioner över hur belastning kunde kontrolleras på arbetsplatsen med hjälp av individen, arbetsgemenskapen och utomstående stöd. Parvikko föreslår att medlen att kontrollera själva arbetet och arbetssituationerna utgör en central metod man ger arbetstagarna möjligheter att påverka deras eget arbete och att vid behov få stöd för det. Maria Rautio betonar att man borde ta hänsyn till individen som en helhet då man bedömer arbetsbelastningen livs- och arbetssituationen inklusive de individuella särdragen och resurserna. Kirsi Ahola et al. definierar arbetsbelastningens grundfaktorer och betonar att det är viktigt att flera aktörer deltar och att arbetsbelastningen på arbetsplatsen kontrolleras genom kontinuerlig verksamhet. Veikko Louhevaara et al. visar att det behövs särskilda mätningsmetoder för att analysera arbete, liksom mätning av hjärtrytmsvariation som ger noggrannare resultat om hur belastande arbetet är i verkliga arbetssituationer. 5
6 Pasi Pyöriä visar att man fortfarande ska fästa särskild uppmärksamhet vid informationsarbete eftersom ändringarna i arbetena har lett till att informationsarbete utförs i nästan alla branscher, inte endast inom datateknikbranschen. Liisa Kuokkanen har undersökt etisk belastning i vårdbranschen och konstaterar att det hur man upplever etiska problem sammanhänger med hur man upplever välbefinnandet i arbetet. Kuokkanen uppmanar arbetsgemenskaperna att handla på ett samhälleligt sätt och att utveckla deras praxis i fråga om ledandet. Seppo Väyrynen visar att ergonomin är en viktig faktor vid utvecklandet av arbetssystem eftersom den påverkar arbetsbelastningen. Innovativa organisationer ställer nya utmaningar för arbetsbedömningen och kontrollmöjligheterna, och Tuomo Alasoini betraktar dessa organisationer på omfattande basis. Satu Kalliola beskriver arbetslivet från synpunkter som gäller viljan att arbeta, organiseringen av arbetet samt arbetsglädjen, och hon tar upp även en historisk synvinkel som hjälper att förstå nutidens vardag. Nyckelord: arbetsbelastning, kontroll av belastningen, hälsa, säkerhet 6
7 SUMMARY DISCUSSIONS ABOUT WORKLOAD Managing workload is challenging for everybody. The expert presentations collected in this publication help us better understand the workload problem, working life and how to cope with its demands. The problem of workload appears as a multifaceted phenomenon in the expert presentations. It is important to make the dialogue on workload issues and workload management part of day-to-day work. In working life, the workload problem is being tackled through activities of individuals and work communities, and through management practices and cultural consensus at the workplace. Suitable challenges are needed to maintain employees health and functional capacity, but adverse workloads are not acceptable. Support from outside the workplace is important for instance in assessments of job characteristics. In a broad sense, the question is of socially responsible action at the workplace. Responsibility shows itself in the articles in the emphasis on management methods and superior s work, but also in the individual s responsibility to work in a safe and healthy manner. When workplace management supports control over workloads, the employee has a chance to make choices which promote optimal performance and develop occupational skills, the quality of work and productivity. The workplace management, staff and self-employed persons can learn to better understand their work by reading and discussing these presentations. All these articles underline the challenges of leadership. In future we will need leadership that helps us find the right level of workload. On the other hand, the articles in all their diversity lead to the question What kind of workload assessment is needed and who will make it in future for everchanging work tasks? Olavi Parvikko gives examples and thoughts on how workloads could be managed at the workplace with the support of the individual, the work community and outside experts. As an essential instrument in this Parvikko sees the means for controlling work and work situations: the employees are given opportunities to have a say over their work and get support for it when needed. Maria Rautio stresses that in workload assessment the individual as a whole should be considered - the life and work situation with individual properties and resources. Kirsi Ahola et al. define the basic factors of workload and emphasise involvement of several players and the importance of continuous action for controlling workloads at the workplace. Veikko Louhevaara et al. indicate that special measurement methods are needed for work analysis, such as measurement of heart rate variability, which give more exact results on workload in a real work situation. 7
8 Pasi Pyöriä proves that special attention must continuously be paid to workloads in knowledge-intensive work because work has changed so much that knowledge-intensive work is performed in almost all sectors, not only in the information technology sector. Liisa Kuokkanen has studied ethical workload in the care sector and states that perception of ethical problems is associated with perceived wellbeing at work. Kuokkanen proposes that work communities should act more societally and develop their management practices. Seppo Väyrynen shows the meaning of ergonomics in reducing workloads as part of the development of work systems. New kinds of challenges for work assessment and workload management are posed by innovative organisations, which are widely reviewed by Tuomo Alasoini. Satu Kalliola describes working life from the perspectives of consent for work, work organisation, management and joy of work, also bringing to her article a historic aspect which makes it easier to understand today s daily work. Key words: workload, workload management, health, safety 8
9 SISÄLLYS 1 Esipuhe Työn psykososiaalisen kuormittavuuden hallinta Johdanto Kaikki lähtee kokemuksesta Entä kun yksilön ja yhteisön kokemukset eivät kohtaa? Ulkopuoliset arvioijat voivat auttaa Hyvä sisäisen vuorovaikutuksen tila auttaa aina Työn hallinta auttaa selviytymään LÄHTEET Arvioinnin moniulotteisuus ja työhyvinvoinnin hallintamahdollisuudet Työ kehittää ja kuormittaa Työn kuormittavuuden arvioinnin problemaattisuus Työn kuormittavuuden arvioinnin ja toimenpiteiden moniulotteisuus Haitallisen kuormituksen hallintamahdollisuuksia Yksilöiden voimavarojen vahvistaminen Ammattitaito osana työ- ja toimintakykyä Työyhteisön hyvinvoinnin kehittäminen Lopuksi LÄHTEET Työkuormitusta arvioimalla ja säätelemällä voidaan edistää hyvinvointia työssä Työkuormituksen sääteleminen on tärkeä ja ajankohtainen haaste Mitä työkuormitus on? Mikä työssä kuormittaa? Miten työkuormitusta voidaan hallita? LÄHTEET Biosignaalit psykofysiologisen kuormittumisen hallinnassa Johdanto Työperäinen stressi ja liikuntaelinten oireet Sulautettu tietotekniikka ja biosignaalimittaukset Biosignaalimittaukset kuormittumisen hallinnassa Biosignaalimittaukset tulevaisuudessa Tapaustutkimus
10 5.6.1 Johdanto Menetelmät Tuloksia ja pohdintaa LÄHTEET Tietotyön sietämätön keveys Johdanto Työsuojelun merkitys laajentunut Teollinen työympäristö muuttunut prosessien valvonnaksi Tietotyön haasteet työsuojelulle Tietotyön visuaalinen kuormittavuus Mikä auttaisi jaksamaan?...51 LÄHTEET Eettiset ongelmat hoitajan työn kuormittajana Hyvinvoinnin ulottuvuudet työssä Eettinen ongelma Tutkimus hoitajien kokemista eettisistä ongelmista Pohdinta tutkimuksen tuloksista Päätelmät työn kuormittavuuteen ja työhyvinvointiin LÄHTEET Työjärjestelmään ja työvälineisiin liittyvät näkökohdat kuormittavuuden hallinnassa Ihminen toimintaedellytysten järjestelmässä Ergonomiset periaatteet koneiden ja muiden tuotteiden suunnittelussa Optimi työjärjestelmä Mukaan ottava suunnittelu Tuottavuus Osallistuvuus Johtamisen kokonaisuus Yhteenveto LÄHTEET: Työn kuormittavuuden hallita innovatiivisessa organisaatiossa Kuinka työn kuormittavuutta voidaan hallita innovatiivisissa organisaatioissa? Työtehtävien muutossuuntia innovatiivisissa organisaatioissa Työn vaatimusten muutos kuormituskysymyksenä Esimiesten roolin muutos innovatiivisissa organisaatioissa Yhteenvetoa...74 LÄHTEET
11 10 Voiko liialle työlle sanoa ei? Johdanto- Työelämän kehityssuuntien ristiriitaisuudet, yksilöllistyminen ja suostumus Liikaan työhön suostuminen ja sen taustatekijöitä Suostumus Toimeentulopakko ja kilpailu Työn sisältö ja itsensä toteuttaminen Työn organisointi Työn organisointi ja johtaminen kolikon kaksi puolta Mistä johtaminen alkaa? Tieteellinen liikkeenjohto - työn rationaalinen osittaminen Koneenosasta sosiaaliseen vuorovaikutukseen Koneenosasta rajattomaksi resurssiksi Suostumus työorientaationa Liikaan työhön suostumisen vaihtoehdoista - miten voidaan löytää kohtuus ja työnilo? LÄHTEET
13 1 ESIPUHE Puheenvuoroja työn kuormittavuudesta -julkaisu kokoaa yhteen asiantuntijoiden käsityksiä tästä haastavasta aiheesta. Artikkelikokoelma on osa sosiaali- ja terveysministeriön käynnistämää Työhyvinvointifoorumin kuormittavuuden hallinta -teeman asiantuntijatyöryhmän työtä, joka käynnistyi vuonna Artikkelin kirjoittajiksi on kutsuttu asiantuntijatyöryhmän jäsenet sekä heidän ehdotuksestaan kaksi ulkopuolista asiantuntijaa. Julkaisu käsittelee työhön liittyvää kuormittavuutta eri näkökulmista. Ensimmäiset artikkelit keskittyvät yksilön ja työyhteisön vaikutusmahdollisuuksiin sekä ulkopuolisen tuen merkitykseen kuormittavuuden hallinnassa. Yksilön ja työyhteisön näkökulmasta edetään työkuormituksen arviointiin ja toimialakohtaiseen työkuormitusta koskevaan tarkasteluun. Julkaisun loppuosassa lukija perehdytetään ymmärtämään ergonomiaa ja työjärjestelmä -käsitteen kokonaisuutta, joilla on vaikutusta työkuormitukseen. Uudenlaisia haasteita työkuormituksen arvioinnille ja hallinnan mahdollisuuksille kuvataan innovatiivisten organisaatioiden toiminnan näkökulmasta. Lopuksi käsitellään ulottuvuutta työhön suostumisen, työn organisoinnin, johtamisen ja työn ilon näkökulmista. Työelämän muutoksen hahmottamiseen tuodaan mukaan myös historiallinen perspektiivi ja johtamisteorioiden näkökulma. Kuormitus on olennainen osa työtä. Haitallisen kuormituksen vähentäminen ja välttäminen on säädelty työturvallisuuslailla työnantajan velvoitteeksi ja työterveyshuoltolaki mahdollistaa siihen liittyvän asiantuntija-arvioinnin. Lainsäädäntö luo perustan kuormittavuuden hallinnalle ja siten terveyden edistämistyölle, joka tukee työurien pidentämistavoitetta. Tulevaisuudessa on tuettava jokaista henkilöä selviytymään haastavista tilanteista ja tehtävistä työuran kaikissa vaiheissa. Työkuormitukseen voidaan vaikuttaa työelämän joustoilla, vuorovaikutteisella lähijohtamisella ja yksittäisen työntekijän osaamisella. Terveydelle haitallisen kuormituksen tunnistaminen ja valmius edistää omaa terveyttä ja turvallisuutta työssä ovat osaamiseen liittyviä taitoja, joita tarvitaan työelämässä. Lainsäädännön lisäksi tarvitaan aitoa halua, yhteistä tahtoa ja toimintaa, jotta terveydelle haitallisen kuormituksen pahimmat seuraukset voitaisiin minimoida. Haitallisen kuormituksen seuraukset näkyvät pahimmillaan pysyvinä sairauseläkkeinä tai jopa kuolemaan johtavina työtapaturmina tai muina syrjäytymisinä työelämästä. Jos sairaudet ja kuolemat ovat haitallisen työkuormituksen seurausta, ne edustavat jäävuoren huippua. Usein terveydelle haitallinen kuormitus näkyy virheinä ja työn hallinnan menetyksinä, joihin ei ole kenelläkään varaa. Alueellisesti ja paikallisesti voidaan tehdä yhteistyötä työhyvinvoinnin edistämiseksi ja haitallisen työkuormituksen välttämiseksi ja vähentämiseksi. 13
14 On vain kyettävä kokoamaan yhteen eri toimijoita ja tahoja, jotka eivät aikaisemmin ole asiaan huomanneet tai osanneet tarttua. Julkaisu on tarkoitettu eri alojen asiantuntijoiden, työpaikkojen työsuojeluhenkilöstön, työsuojeluviranomaisten, työterveyshuollon ammattihenkilöiden ja asiantuntijoiden sekä opettajien ja opiskelijoiden työhyvinvointia edistävään keskusteluun. Esitän kiitokset kaikille kirjoittajille. Leo Suomaa, ylijohtaja, sosiaali- ja terveysministeriö, työsuojeluosasto 14
15 2 TYÖN PSYKOSOSIAALISEN KUORMITTAVUUDEN HALLINTA Olavi Parvikko, ylitarkastaja, psykologi. Sosiaali- ja terveysministeriö. 2.1 JOHDANTO Euroopassa on käynnistetty 2000-luvulla lukuisia ohjelmia ja hankkeita työperäisen stressin ja työväkivallan ehkäisemiseksi sekä työhyvinvoinnin ja mielenterveyden edistämiseksi työpaikoilla. Kesäkuussa 2008 pidetyssä korkean tason konferenssissa Brysselissä hyväksyttiin mielenterveyssopimus, jossa tarkastellaan erikseen mielenterveyttä työssä. Kaiken tämän taustalla on työelämän psykososiaalisia riskejä koskevan tiedon ja ymmärryksen lisääntyminen. Työhön liittyvä stressi ja väkivalta ovat aina terveydelle haitallisia riskitekijöitä. Sen sijaan työhön liittyvä kuormitus voi olla joko haitallista tai hyödyllistä. Liiallinen tai hallitsematon kuormitus on terveysriski, sopiva tai optimaalinen kuormitus taas voi olla monenlaisen hyvän, oppimisen ja työssä kehittymisen lähde. Sopiva kuormitus rytmittää työpäivää, innostaa tavoitteiden saavuttamiseen ja edistää hyvinvointia. Epäoikeudenmukaisuus, syrjiminen, alistaminen tai liialliset vaatimukset ovat jokaisen mielestä haitallisia, ahdistuneisuutta tai mielialan ongelmia synnyttäviä. Työturvallisuuslaissa ohjeistetaan erityisesti työnantajia mutta myös työntekijöitä pitämään huoli siitä, että terveydelle ja turvallisuudelle haitallinen kuormitus joko poistetaan tai ainakin opetellaan hallitsemaan. Työssä kuormittumisen tila voidaan arvioida työtä koskevien asiakirjojen ja dokumenttien avulla, tekemällä kyselyjä, haastattelemalla, havainnoimalla tai käyttämällä toiminnallisia menetelmiä ja ryhmäkeskusteluja. Esimiehet, työterveyshuolto ja työpaikan työsuojeluasiantuntijat ovat keskeisiä toimijoita arviointeja toteutettaessa, mutta myös pyrittäessä lisäämään työn kuormittavuuden hallinnan keinoja. Ulkopuolinen arvioija voi havaita työn näkyvän kuormituksen, mutta kuormittuneisuutta työssä ei voi tunnistaa ilman sen kokijan havaintoja ja riittävän hyvää työyhteisön sisäisen vuorovaikutuksen tilaa. 2.2 KAIKKI LÄHTEE KOKEMUKSESTA Psykososiaalisen kuormittumisen arvioinnissa keskeistä on yksilön kokemus. On tavallista ajatella, että psykososiaalinen kuormitus taittuu aina yksilön kokemuksen ja kuormitustilannetta koskevan tulkinnan kautta. Joku voi tulkita tilanteen haitallisena, uhkaavana tai nöyryyttävänä, toinen taas haastavana, innostavana tai kannustavana. Tulkinta riippuu yksilön itseluottamuksesta, luottamuksesta kykyyn selviytyä tilanteesta tai ratkaista se, siitä miten jaksaa ponnistella tai yrittää uudestaan. Mutta tulkinta on yhteydessä myös työpaikan kulttuuriin, siihen mitä pidetään hyvänä tai huonona, oikeana tai vääränä, onnistumisena tai epäonnistumisena. Ja siihen, mitä lopulta 15
16 ymmärretään onnistumisella ja epäonnistumisella, ja mitä ne merkitsevät yksilölle ja yhteisölle. Jotta kaikilla olisi mahdollisuus arvioida ja käsitellä kokemuksiaan, kannattaa ensin vahvistaa yhdenvertaisuutta, minimoida syrjinnän ja eriarvoisuuden käytännöt. Seuraavaksi tulisi säädellä kilpailua asemista ja paremmuudesta, tulisi tukea kaikkien urakehitystä, hyväksyä erilaiset työ- ja toimintatavat, sallia epäonnistuminen ja virheet, uupuminenkin. Yksilöllisen suoriutumisen ja vastuun ylikorostuksen sijasta olisi tärkeätä korostaa keskinäisen tuen ja arvostuksen merkitystä. Ellei tällaisia työyhteisön sisäisiä valmiuksia synny, kokemuksista aletaan vaieta, ne kielletään tai ne alkavat vääristyä. Tavallista vaikeammin tulkittava ja käsiteltävä kuormitustekijä näyttäisi olevan työpaikkakiusaaminen, häirintä tai epäasiallinen kohtelu. Kun työturvallisuuslakia uudistettiin vuosituhannen alussa ja siihen kirjoitettiin säädökset häirinnästä ja epäasiallisesta kohtelusta (18 ja 28 ), jätettiin ilmiö tarkemmin määrittelemättä. Oletettiin ehkä, että määrittelyä ei tarvita, koska sitä koskevat tulkinnat osataan ja halutaan tehdä työpaikkakohtaisesti. Tai sitten ei yksinkertaisesti pystytty sopimaan yhteisestä, työnantajia ja työntekijöitä velvoittavasta määritelmästä. Sittemmin, kun suomalaisilla työpaikoilla koettu kiusaaminen näyttää eurooppalaisessa vertailussa olevan selvästi tavallista yleisempää, on arveltu tämän johtuvan siitä, että Suomessa kiusaamista koskeva keskustelu on herkistänyt kokemaan ja näkemään tätä kuormitustekijää tavallista enemmän. On huomattava, että työpaikkakiusaamista koskevien havaintojen määrä ei juurikaan ole lisääntynyt, sen sijaan kokemusten määrä on lisääntynyt ainakin vuodesta Onko kokemuksia siis alettu tulkita yliherkästi tai liian yksilöllisillä, vaikeasti ymmärrettävillä, jopa väärillä tavoilla? Ratkaisua on haettu työpaikkakohtaisin hyvän kohtelun tai myönteistä ja avointa vuorovaikutusta edistävin pelisäännöin. Vuonna 2008 näitä pelisääntöjä oli noin kolmanneksella suomalaisista työpaikoista, ja toimialoilla, joilla häirintäkokemuksia oli tavallista enemmän, pelisääntöjä saattoi olla joka toisella työpaikalla. Pelisäännöillä arveltiin voitavan vaikuttaa työpaikkojen toimintatapoihin, hyvän kohtelun käytäntöjen yleistymiseen ja työpaikkakulttuurien parantumiseen. Niin ei kuitenkaan ole tapahtunut - ainakaan toistaiseksi. 2.3 ENTÄ K UN YKSILÖN JA YHTEISÖN KOKEMUKSET EIVÄT KOHTAA? Työpaikkakiusaamista koskevien kuormittuneisuuskokemusten tunnistaminen ja käsittely työpaikalla on siis osoittautunut ennakko-odotuksia vaikeammaksi. Mutta kovin paljon helpompaa ei näy olevan syrjintäkokemusten tai jatkuvaa muutosta, epävarmuutta, ristiriitoja tai työn määrää ja laatua koskevien liiallisten vaatimustenkaan käsittely. Joku saattaa alkaa kokea syrjintää tai liiallisia vaatimuksia, kun suuri osa henkilöstöstä etenkin turvallisessa ja muita paremmassa asemassa olevat jaksavat ja osaavat sallia ja sietää enemmän. Raja terveydelle ja turvallisuudelle haitallisen psykososiaalisen kuormituksen ja normaalin, harmittoman kuormituksen välillä on häilyvä. Yhteinen arvio 16
17 tilanteesta selventää yhteistä näkemystä, mutta voi sivuuttaa tärkeitä yksilöiden kokemuksia. Lisääntyvä kilpailu saattaa nostaa työpaikoilla vaadittavan riman korkeutta joidenkin ja poikkeustilanteissa jopa enemmistön suorituskyvyn yläpuolelle. Seurauksena on vaikkapa lisääntyvä kollektiivinen työuupumus, jonka antamaa oikeutusta sairauslomiin työterveyshuolto joutuu arvioimaan. Kuinka paljon tällaisessa tilanteessa on järkevää ja mahdollista antaa aikaa ja tilaa yksilöiden ja yhteisön kokemusten käsittelylle? Vai tulisiko luottaa siihen, että tälle ajalle tyypillinen kokemusten yläpuolella kulkeva strategiapuhe voisi auttaa ylittämään kiperästi kuormittavat työtilanteet? Kuva 1. Joku saattaa alkaa kokea syrjintää tai liiallisia vaatimuksia ja joutua erityisasemaan Mitä siis yksilön kokemuksille ja työpaikkakulttuurille tulisi tehdä, jotta ne kohtaisivat ja saisivat aikaan todellisia muutoksia? 2.4 ULKOPUOLISET ARVIOIJAT VOIVAT AUTTAA Kiperien työyhteisön sisäisten kuormitustekijöiden ja ristiriitojen ratkaisijaksi pyydetään usein apuun ulkopuolinen, riippumaton ja puolueeton asiantuntija. Ulkopuolisuus, riippumattomuus ja etäisyys voi auttaa näkemään kriittiset tilanteet paremmin kuin sisäisin toiminnoin kyetään. Ulkopuolisuus ei kuitenkaan ole sen todempaa ja oikeampaa kuin sisäpuolisuus. Sen objektiivisuutta, todenmukaisuutta ei kannata liioitella. Ulkopuolinen arvioija auttaa uusien näkökulmien ja ratkaisuvaihtoehtojen etsimisessä. Voi tulla mahdolliseksi astua askel eteenpäin, tulkita syntynyt tilanne uudella tavalla ja vapautua luutuneista ratkaisuyrityksistä. Se on sitä mahdollisempaa mitä vähemmän ulkopuolista asiantuntemusta käytetään hyväksi sisäisessä valtapelissä. Yhtä tärkeätä on välttää ulkopuolisen 17
18 asiantuntijan käyttämistä kertakäyttöhenkisesti, edes pyrkimättä siirtämään näköpiiriin syntyviä vaihtoehtoja pysyviksi toimintatavoiksi. Kuva 2. Ulkopuolinen arvioija auttaa uusien näkökulmien ja ratkaisuvaihtoehtojen etsimisessä Ulkopuolinen apu toimii parhaiten, jos se auttaa rakentamaan toimintatavat, ratkaisut ja pelisäännöt sisäisestä todellisuudesta ja työkäytännöistä. Keskeistä on molemminpuolinen luottamus: ulkopuolinen asiantuntija luottaa työyhteisöön ja työyhteisö luottaa ulkopuoliseen asiantuntijaan. 2.5 HYVÄ SISÄ ISEN VUOROVAIKUTUKSEN TILA AUTTAA AINA Hyvälle sisäiselle vuorovaikutukselle on tyypillistä yhteinen halu ja pyrkimys koko henkilöstön näkemysten ja kokemusten kuuntelemiseen. Aina ei pelkkä halu riitä vaan tulee opetella myös kuuntelemaan erilaisia tuntemuksia ja mielipiteitä. On tärkeätä synnyttää ja pitää yllä foorumeita, jotka antavat mahdollisuuden vastata ehkä kiperiinkin huomioihin ja väitteisiin. Tulee opetella kuuntelemaan ja kuulemaan kaikkia osapuolia ja yksilöitä. Tulee olla valmius hyväksyä erilaisia havaintoja ja kokemuksia, myös poikkeavia tai häiriköiviä. Erilaisuuden hyväksyminen on edellytys yhteisten näkemysten ja johtopäätösten syntymiselle. 18
19 Myönteisyys on epäilemättä arvokas, hyvää sisäistä vuorovaikutusta vahvistava, yhteisön ominaisuus. Mutta yhtä arvokas ominaisuus on kyky sietää ristiriitoja ja sallia ristiriitaisuus. Yhteistoimintaa korostavalle sisäiselle keskustelulle on tyypillistä yhteisten päämäärien pitäminen jatkuvasti esillä ja uudelleen arvioitavina. Siihen liittyen yksilöiden intressit ovat avoimesti näkyvissä ja henkilökohtaisista ongelmista ja haasteista voidaan puhua avoimesti. Esillä oleva tieto ja kokemukset ymmärretään rehellisiksi ja puolueettomiksi. Ja jos yhteisö kriisiytyy tai joutuu keskelle konflikteja, tilanne nähdään mahdollisuutena, josta voi oppia, sen sijaan, että kyse olisi valtataistelusta, jossa voi olla vain voittajia ja häviäjiä. Toimintaa luonnehtii eettinen normi, jonka mukaan uhkien tai hämmennysten hyväksikäyttö keskinäisessä yhteistyössä tai valtataistelussa on sopimatonta, ei-hyväksyttävää. Yhteisö, joka pyrkii jatkuvasti välttelemään ristiriitoja ja konflikteja, muuttuu helposti hyssytteleväksi, ja aikaa myöten myös epäuskottavaksi, realiteettitajultaan vinoksi, kriittiset ja pahanolon kokemukset torjuvaksi. Sellaisessa yhteisöllisessä tilassa myös kuormittuneisuuden kokemuksia on vaikea käsitellä. Kuva 3. Yhteisö voi muuttua realiteettitajultaan vinoksi ja kummalliseksi 19
20 Jotta kuormittuneisuuden kokemukset muuttuisivat yhteisen oppimisen ja työssä kehittymisen lähteiksi, on tarpeen ensin varmistua yhteisestä halusta, valmiudesta ja pyrkimyksestä tilannearvion tekemiseen. Tilanteen arvioimiseen tulee varata riittävä ja säännöllinen arkirutiineihin kuuluva aika. Tavoitteena on yhteisen ymmärryksen ja tilannetta koskevan tulkinnan rakentaminen. Kun se on tehty, tulee varmistaa yhteiset johtopäätökset, tehdä sopimukset uudistuksista, uudesta työnjaosta, tarvittavista tukitoimista ja avainhenkilöiden tehtävistä ja vastuista. 2.6 TYÖN HALLINTA AUTTAA SELVIYTYMÄÄN Vaikka työn vaativuus lisääntyisi, ei kuormituskokemusten määrä välttämättä lisäänny, jos pidetään huoli työn ja työtilanteiden hallinnasta. Kun tayloristinen työn osittaminen aikanaan alkoi yleistyä, nostettiin sen tuomien ongelmien ratkaisuksi työn rikastaminen. Monipuoliset työtehtävät auttavat selviämään yksipuolisesti kuormittavasta työstä. Sittemmin on havaittu, että lisäämällä vaikutusmahdollisuuksia omaan työhön, vahvistetaan työn hallintaa ja lisätään kuormituskestävyyttä. Vaikutusmahdollisuudet syntyvät mahdollisuudesta päättää työmäärästä, työtahdista, työmenetelmistä, työajoista, joskus myös työnjaosta ja siitä, keiden kanssa työskentelee. Kolmas työn hallinnan ydinasia on mahdollisuus tuen saantiin erityisesti kiperissä työtilanteissa. Ja neljäs ydinasia on työyhteisön osallistumisjärjestelmien toimivuus. Miten yhteisistä asioista päätetään, onko osallistuminen päätöksentekoon hyödyllistä, järkevää ja yhteisesti haluttua. Kaikkien työn hallinnan elementtien taustalla on kirkas ja jatkuvasti uudelleenarvioitava sopimus perustehtävästä, tavoitteista ja arvoista. Jos nämä työn hallinnan ytimet ovat kunnossa, vaatimuksista ja kuormitustekijöistä on mahdollista selvitä huomattavasti paremmin kuin tilanteessa, jossa työn hallintaan ei kiinnitetä ehkä lainkaan huomiota. Jatkuva kuormittuneisuuden arviointi on osa työn ja sen muutosten arkea. Se tapahtuu kahvipöytäkeskusteluissa, työtovereiden kesken, kokouksissa tai esimiehen kanssa kehityskeskusteluissa. Kuormittumista synnyttäviä tekijöitä on tärkeää tarkastella turvallisessa tilanteessa. Tavoitteena on luoda yhteinen näkemys työhön liittyvien haasteiden, houkutusten ja vaatimusten kokonaisuudesta, jotta koko henkilöstön jaksamisen, työhyvinvoinnin sekä työssä kehittymisen ja oppimisen mahdollisuudet voidaan turvata. LÄHTEET Eskola K, Huuhtanen P, Kandolin K. Psykososiaalisten työolojen kehitys Selvityksiä 2009:45. Sosiaali- ja terveysministeriö. European Pact for Mental Health and Well-being. Available: eu/health/ph_determinants/life_style/mental/mental_health_en.htm. European Communities, Euroopan työsuojelustrategia , Työn laadun ja tuottavuuden parantaminen: yhteisön työterveys- ja työturvallisuusstrategia, Julkaisuja 2007:24. Sosiaali- ja terveysministeriö. 20